ଚିନ୍ତାମଣି ବେହେରା

ଚିନ୍ତାମଣି ବେହେରା (୭ ନଭେମ୍ବର ୧୯୨୭–୭ ମାର୍ଚ୍ଚ ୨୦୦୫) ଜଣେ ଭାରତୀୟ ଓଡ଼ିଆ କବି ଓ ସମାଲୋଚକ । ଓଡ଼ିଆ ସାହିତ୍ୟର ସଂକ୍ଷିପ୍ତ ପରିଚୟ, ଡ. ବୃନ୍ଦାବନଚନ୍ଦ୍ର ଆଚାର୍ଯ୍ୟ, ପୃଷ୍ଠା:୩୨୦-୨୧ ସେ ଶିଶୁଲେଖାର ସମ୍ପାଦନା କରିବା ସହ ୧୯୮୩ରୁ ୧୯୮୫ ପର୍ଯ୍ୟନ୍ତ ଓଡ଼ିଶା ସାହିତ୍ୟ ଏକାଡେମୀର ସମ୍ପାଦକ ଦାୟିତ୍ୱ ତୁଲାଇଥିଲେ । 

 ଜୀବନୀ 
ଚିନ୍ତାମଣି ୧୯୨୭ ମସିହାରେ ମୟୁରଭଞ୍ଜ  ଜିଲ୍ଲାର ଉଦଳା ଅନ୍ତର୍ଗତ ଜମାଡିହ ଗ୍ରାମରେ ଜନ୍ମନେଇଥିଲେ । ସେ ଜଣେ ମେଧାବୀ ଛାତ୍ର ଥିଲେ । ପିତାଙ୍କର ଇଚ୍ଛା ଥିଲା ସେ ଡାକ୍ତର କିମ୍ବା ଓକିଲ ହୁଅନ୍ତୁ ଆଉ ତାଙ୍କୁ ରେଭେନ୍ସା ମହାବିଦ୍ୟାଳୟରେ ପାଠ ପଢ଼ିବା ପାଇଁ କଟକ ପଠେଇଥିଲେ । ଚିନ୍ତାମଣି କିନ୍ତୁ ସାଙ୍ଗମାନଙ୍କ ସହ ମିଶି ବାଲେଶ୍ୱର ଚାଲି ଯାଇଯାଇ ସେଠାର ଫକୀର ମୋହନ ମହାବିଦ୍ୟାଳୟରେ କଳା ଶ୍ରେଣୀରେ ନାମ ଲେଖାଇଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ କଳାରେ ସ୍ନାତକ ଓ କଲିକତା ବିଶ୍ୱବିଦ୍ୟାଳୟରୁ ସ୍ନାତକତ୍ତୋର ଲାଭକରିଥିଲେ । ସ୍ନାତକୋତ୍ତର ଶ୍ରେଣୀରେ ପ୍ରଥମ ହୋଇ ସେ ସ୍ୱର୍ଣ୍ଣପଦକ ଲାଭକରିଥିଲେ । ଉଚ୍ଚଶିକ୍ଷା ପରେ ସେ ଭଦ୍ରକ ମହାବିଦ୍ୟାଳୟ ଓ ଶାନ୍ତିନିକେତନରେ ଶିକ୍ଷାଦାନ କରିଥିଲେ । ୧୯୫୨ ମସିହାରେ ସେ ଓଡ଼ିଶା ସରକାରଙ୍କ ଶିକ୍ଷାବିଭାଗରେ ଯୋଗଦେଇଥିଲେ ଓ ୧୯୮୭ରେ ଅବସର ନେଇଥିଲେ ।

 ରଚନାବଳୀ 
 କବିତା ସଙ୍କଳନ 
 ଶ୍ୱେତପଦ୍ମ
 ସ୍ୱସ୍ତିକା
 ନୂତନ ସ୍ୱାକ୍ଷର
 ହେ ବୈଦେହୀ ଭୁଲିଯାଅ
 ନୀଳଲୋହିତ
 ତୃତୀୟ ଚକ୍ଷୁ
 ନିଜେ ନିଜର ସାକ୍ଷୀ
 ଉଦୟାସ୍ତର କାବ୍ୟ

 ସମାଲୋଚନା ଗ୍ରନ୍ଥ 
 କାବ୍ୟ ଓ କଳାକାର
 ଆଧୁନିକତାର କ ଖ ଗ
 ବିଦଗ୍ଧ ପାଠକ
 କଳାଦୃଷ୍ଟି
 ସାହିତ୍ୟ ଚିନ୍ତା
 ଚିତ୍ର ଓ ଚରିତ୍ର
ଅନ୍ୟାନ୍ୟ ଆଲୋଚନା
 ସମ୍ମାନ ଓ ପୁରସ୍କାର 
 ସାରଳା ସମ୍ମାନ, ୧୯୯୬
 କବିଶେଖର ଚିନ୍ତାମଣି ମହାନ୍ତି ପୁରସ୍କାର, ୧୯୯୫
 ବିଷୁବ ମିଳନ ପୁରସ୍କାର, ୧୯୯୦
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୭୬ (ତୃତୀୟ ଚକ୍ଷୁ ନିମନ୍ତେ)  
ଆଧାର

ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି‎
ଶ୍ରେଣୀ:ସାହିତ୍ୟ ସମାଲୋଚକ
ଶ୍ରେଣୀ:ସାରଳା ସମ୍ମାନ ସମ୍ମାନିତ